title: 2006/537/KE: Deċiżjoni tal-Kunsill tad- 29 ta’ April 2004 dwar l-iffirmar u l-applikazzjoni provviżorja ta' Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u l-Ukrajna, min-naħa l-oħra, (PCA) sabiex jittieħed kont ta' l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-PCA u dwar l-aġġustamenti għall-PCA

text:
               16.8.2006

               MT

               Il-Ġurnal Uffiċjali ta’ l-Unjoni Ewropea

               L 224/15

         DEĊIŻJONI TAL-KUNSILL
   tad-29 ta’ April 2004
   dwar l-iffirmar u l-applikazzjoni provviżorja ta' Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u l-Ukrajna, min-naħa l-oħra, (PCA) sabiex jittieħed kont ta' l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-PCA u dwar l-aġġustamenti għall-PCA
   (2006/537/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 44(2), l-aħħar sentenza ta' l-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
   Wara li kkunsidra t-Trattat ta' l-Adeżjoni tas-16 ta' April 2003, u b'mod partikolari l-Artikolu 2(3) tiegħu,
   Wara li kkunsidra l-Att anness mat-Trattat ta' l-Adeżjoni, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               It-8 ta' Diċembru 2003, il-Kunsill awtorizza lill-Kummissjoni, f'isem il-Komunità u l-Istati Membri tagħha, sabiex tinnegozja ma' l-Ukrajna Protokoll għall-Ftehim ta' Sħubija u Koperazzjoni li jieħu kont ta' l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma’ l-Unjoni Ewropea, u li jipprovdi għal ċerti aġġustamenti tekniċi marbuta ma' l-iżviluppi istituzzjonali u legali fi ħdan l-Unjoni Ewropea.

               (2)

               Suġġett għall-konklużjoni eventwali tiegħu f'data aktar tard, il-Protokoll ġie negozjat bejn il-Partijiet and issa għandu jiġi ffirmat f'isem il-Komunità Ewropea u l-Istati Membri tagħha.

               (3)

               Il-Protokoll għandu jiġi applikat fuq bażi provviżorja mid-data ta' l-Adeżjoni, u dan sa meta jitlestew il-proċeduri relevanti għall-konklużjoni formali tiegħu,

         IDDEĊIEDA KIF ĠEJ:
   Artikolu 1
   I-President tal-Kunsill huwa b'dan awtorizzat jinnomina l-persuna jew persuni li jkollhom is-setgħa jiffirmaw, f'isem il-Komunità Ewropea u l-Istati Membri tagħha, il-Protokoll għall-Ftehim ta' Sħubija u Koperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u l-Ukrajna, min-naħa l-oħra, (PCA) sabiex jittieħed kont ta' l-adeżjoni tar-Repubblika Ċeka, tar-Repubblika ta’ Ċipru, tar-Repubblika ta’ l-Estonja, tar-Repubblika tal-Latvja, tar-Repubblika tal-Litwanja, tar-Repubblika ta’ Malta, tar-Repubblika tal-Polonja, tar-Repubblika tas-Slovenja, tar-Repubblika Slovakka u tar-Repubblika ta’ l-Ungerija mal-PCA, suġġett għall-konklużjoni eventwali tiegħu fi stadju aktar tard.
   It-test tal-Protokoll huwa mehmuż ma' din id-Deċiżjoni (1).
   Artikolu 2
   Sa meta jidħol fis-seħħ, il-Protokoll għandu jiġi applikat fuq bażi provviżorja mid-data ta' l-Adeżjoni.

      Magħmul fil-Lussemburgu, nhar id-29 ta’ April 2004.

            Għall-Kunsill

            Il-President

         E. HEINÄLUOMA

      (1)  Ara paġna 16 ta’ dan il-Ġurnal Uffiċjali.
   PROTOKOLL
   għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Ukrajna, min-naħa l-oħra (PCA), dwar l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka mall-PCA u dwar l-aġġustamenti għall-PCA
   IR-RENJU TAL-BELĠJU,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TA' L-ESTONJA,
   IR-REPUBBLIKA ELLENIKA,
   IR-RENJU TA' SPANJA,
   IR-REPUBBLIKA FRANĊIŻA,
   L-IRLANDA,
   IR-REPUBBLIKA TALJANA,
   IR-REPUBBLIKA TA' ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA' L-UNGERIJA,
   IR-REPUBBLIKA TA' MALTA,
   IR-RENJU TA' L-OLANDA,
   IR-REPUBBLIKA TA' L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-REPUBBLIKA TAS-SLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA' L-IŻVEZJA,
   IR-RENJU UNIT TAL-GRAN BRITTANJA U L-IRLANDA TA' FUQ,
   minn issa 'l quddiem imsejħa l-“Istati Membri”, rappreżentati mill-Kunsill ta' l-Unjoni Ewropea, u
   L-KOMUNITÀ EWROPEA U L-KOMUNITÀ EWROPEA TA' L-ENERĠIJA ATOMIKA
   minn issa 'l quddiem imsejħa “l-Komunitajiet”, rappreżentati mill-Kunsill ta' l-Unjoni Ewropea u l-Kummissjoni Ewropea,
   min-naħa l-waħda, u
   L-UKRAJNA
   min-naħa l-oħra,
   minn issa 'l quddiem imsejħa “Partijiet” għall-għanijiet ta' dan il-Protokoll,
   Wara li kkunsidraw id-dispożizzjonijiet tat-Trattat bejn ir-Renju tal-Belġju, ir-Renju tad-Danimarka, ir-Repubblika Federali tal-Ġermanja, ir-Repubblika Ellenika, ir-Renju ta' Spanja, ir-Repubblika Franċiża, l-Irlanda, ir-Repubblika Taljana, il-Gran Dukat tal-Lussemburgu, ir-Renju ta' l-Olanda, ir-Repubblika ta' l-Awstrija, ir-Repubblika Portugiża, ir-Repubblika tal-Finlandja, ir-Renju ta' l-IŻvezja u r-Renju Unit tal-Gran Brittanja u l-Irlanda ta' Fuq (Stati Membri ta' l-Unjoni Ewropea), u r-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, dwar l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tar-Repubblika ta' l-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma' l-Unjoni Ewropea, li ġie ffirmat f'Ateni fis-16 ta' April 2003 u li se jidħol fis-seħħ fl-1 ta' Mejju 2004.
   Wara li kkunsidraw is-sitwazzjoni l-ġdida fir-relazzjonijiet bejn l-Ukrajna u l-Unjoni Ewropea bħala riżultat ta' l-adeżjoni ma' l-Unjoni Ewropea ta' għaxar Stati Membri ġodda, li tiftaħ opportunitajiet u ġġib sfidi ġodda għall-kooperazzjoni bejn l-Ukrajna u l-Unjoni Ewropea.
   Kont meħud tax-xewqat tal-Partijiet biex jiżguraw il-ksib u l-implimentazzjoni tal-miri u l-prinċipji tal-PCA,
   FTIEHMU KIF ĠEJ:
   Artikolu 1
   Ir-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja, u r-Repubblika Slovakka għandhom ikunu Partijiet għall-Ftehim ta' Sħubija u Kooperazzjoni, li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u l-Ukrajna min-naħa l-oħra, iffirmat fil-Lussemburgu fl-14 ta' Ġunju 1994 u daħal fis-seħħ fl-1 ta' Marzu 1998 (minn issa 'l quddiem il-“Ftehim”) u għandhom jadottaw u jieħdu nota rispettivament, bl-istess mod bħall-Istati Membri l-oħra tal-Komunità, tat-testi tal-Ftehim, u tad-Dikjarazzjonijiet Konġunti, id-Dikjarazzjonijiet u l-Iskambji ta' Ittri annessi ma' l-Att Finali iffirmat fl-istess data u l-Protokoll għall-Ftehim ta' l-10 ta' April 1997 li daħal fis-seħħ fit-12 ta' Ottubru 2000.
   Artikolu 2
   1.   Biex jittieħed kont ta' żviluppi istituzzjonali reċenti fi ħdan l-Unjoni Ewropea, il-Partijiet jaqblu li wara t-tmiem tat-Trattat li jistabbilixxi il-Komunità Ewropea tal-Faħam u l-Azzar, dispożizzjonijiet eżistenti fil-Ftehim li jirreferu għall-Komunità Ewropea tal-Faħam u l-Azzar għandhom jitqiesu li qed jirreferu għall-Komunità Ewropea li assumiet id-drittijiet u l-obbligi kollha kkuntrattati mill-Komunità Ewropea tal-Faħam u l-Azzar.
   2.   Biex jittieħed kont ta' l-iżviluppi istituzzjonali li seħħew fis-sistema internazzjonali tal-kummerċ tal-GATT-WTO, il-Partijiet jaqblu li r-referenzi eżistenti għall-GATT tul it-test tal-Ftehim għandhom jitqiesu li qed jirreferu għall-GATT 1994, u d-dispożizzjoni “l-adeżjoni tal-Ukrajna mal-GATT” ghandha tinftiehem bħala “l-adeżjoni ta' l-Ukrajna mal-WTO”.
   3.   Biex jittieħed kont ta' l-iżvilupp tal-bażi tat-trattat tal-Karta ta' l-Enerġija Ewropea, il-Partijiet jaqblu li referenzi eżistenti għall-Karta ta' l-Enerġija Ewropea tul it-test tal-Ftehim għandhom jitqiesu li jinkludu referenzi għall-Karta ta' l-Enerġija Ewropea u għall-Protokoll tal-Karta ta' l-Enerġija dwar l-Effiċjenza ta' l-Enerġija u l-Aspetti Ambjentali Relatati.
   Artikolu 3
   Dan il-Protokoll għandu jifforma parti integrali tal-Ftehim.
   Artikolu 4
   1.   Dan il-Protokoll għandu jiġi approvat mill-Komunitajiet, mill-Kunsill ta' l-Unjoni Ewropea f'isem l-Istati Membri, u mill-Ukrajna skond il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettieq tal-proċeduri korrispondenti msemmija fil-paragrafu ta' qabel dan. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill ta' l-Unjoni Ewropea.
   Artikolu 5
   1.   Dan il-Protokoll għandu jidħol fis-seħħ fl-istess jum tat-Trattat ta' Adeżjoni basta li l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data.
   2.   Meta mhux l-istrumenti ta' approvazzjoni kollha ta' dan il-Protokoll ikunu ġew depożitati qabel dik id-data, dan il-Protokoll għandu jidħol fis-seħħ fl-ewwel jum ta' l-ewwel xahar wara d-data ta' meta jkun ġie depożitat l-aħħar strument ta' approvazzjoni.
   3.   Meta mhux l-istrumenti ta' approvazzjoni kollha ta' dan il-Protokoll ikunu ġew depożitati qabel l-1 ta' Mejju 2004, dan il-Protokoll għandu japplika b'mod provviżorju b'effett mill-1 ta' Mejju 2004.
   Artikolu 6
   It-testi tal-Ftehim, ta’ l-Att Finali u tad-dokumenti kollha annessi miegħu kif ukoll il-Protokoll għall-Ftehim ta' Sħubija u Kooperazzjoni ta' l-10 ta' April 1997, huma mfassla fil-lingwa Ċeka, Estona, Latvjana, Litwana, Maltija, Pollakka, Slovakka, Slovena u Ungeriża
   Huma annessi (1) ma' dan il-Protokoll u huma ugwalment awtentiċi flimkien mat-testi fil-lingwi l-oħra li fihom huma imfassla l-Ftehim, l-Att Finali u d-dokumenti annessi miegħu, kif ukoll il-Protokoll għall-Ftehim ta' Sħubija u Kooperazzjoni ta' l-10 ta' April 1997.
   Artikolu 7
   Dan il-Protokoll huwa mfassal f'żewġ kopji fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovena, Slovakka, Spanjola, Taljana, Ungeriża, Żvediża u Ukrajina, b’kull wieħed minn dawn it-testi jkun ugwalment awtentiku.

      Hecho en Dublín, el veintinueve de abril de dos mil cuatro.
      V Dublinu dne dvacátého devátého dubna dva tisíce čtyři.
      Udfærdiget i Dublin den niogtyvende april to tusind og fire.
      Geschehen zu Dublin am neunundzwanzigsten April zweitausendundvier.
      Kahe tuhande neljanda aasta aprillikuu kahekümne üheksandal päeval Dublinis.
      Έγινε στο Δουβλίνο, στις είκοσι εννέα Απριλίου δύο χιλιάδες τέσσερα.
      Done at Dublin on the twenty-ninth day of April in the year two thousand and four.
      Fait à Dublin, le vingt-neuf avril deux mille quatre.
      Fatto a Dublino, addì ventinove aprile duemilaquattro.
      Dublinā, divi tūkstoši ceturtā gada divdesmit devītajā aprīlī.
      Priimta du tūkstančiai ketvirtų metų balandžio dvidešimt devintą dieną Dubline.
      Kelt Dublinban, a kétezer-negyedik év április havának huszonkilencedik napján.
      Magħmul f' Dublin fid-disgħa u għoxrin jum ta' April tas-sena elfejn u erbgħa.
      Gedaan te Dublin, de negenentwintigste april tweeduizendvier.
      Sporządzono w Dublinie, dnia dwudziestego dziewiątego kwietnia roku dwa tysiące czwartego.
      Feito em Dublim, em vinte e nove de Abril de dois mil e quatro.
      V Dubline dvadsiatehodeviateho apríla dvetisícštyri.
      V Dublinu, dne devetindvajsetega aprila leta dva tisoč štiri.
      Tehty Dublinissa kahdentenakymmenentenäyhdeksäntenä päivänä huhtikuuta vuonna kaksituhattaneljä.
      Som skedde i Dublin den tjugonionde april tjugohundrafyra.
      Вчинено у Дубліні, двадцять дев'ятого квітня дві тисячі четвертого року.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         За Держави-Чпени

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         За Европейські Співтовариства

         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l'Ukraine
         Per l'Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Україну

      (1)  Il-verżjoni Ċeka, Estonjana, Latvjana. Litwana, Maltija, Pollakka, Slovakka, Slovena u Ungeriża tal-Ftehim għandhom jiġu ppubblikati fl-edizzjoni speċjali tal-Ġurnal Uffiċċjali f'data aktar tard.


title: Deċiżjoni tal-Parlament Ewropew tal-5 ta’ Mejju 2010 dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/227

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-kwittanza għall-implimentazzjoni tal-baġit tal-Impriża Konġunta SESAR għas-sena finanzjarja 2008
   (2010/554/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja li ntemmet fil-31 ta’ Diċembru 2008, flimkien mat-tweġibiet tal-Impriża Konġunta (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5829/2010 – C7-0060/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikulari l-Artikolu 4b tiegħu,
   wara li kkunsidra r-Regolament tal-Kunsill (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0077/2010),

               1.

               Jagħti l-kwittanza lid-Direttur Eżekuttiv tal-Impriża Konġunta SESAR għall-implimentazzjoni tal-baġit tal-Impriża Konġunta għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-direttur tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 310, 18.12.2009, p. 9.

      (2)  ĠU L 248, 16.9.2002, p. 1.

      (3)  ĠU L 64, 2.3.2007, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/228

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja li ntemmet fil-31 ta’ Diċembru 2008, flimkien mat-tweġibiet tal-Impriża Konġunta (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5829/2010 – C7-0060/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikulari l-Artikolu 4b tiegħu,
   wara li kkunsidra r-Regolament Finanzjarju tal-Impriża Konġunta SESAR adottat mill-Bord Amministrattiv SESAR fit-3 ta’ Lulju 2007 (minn hawn ’il quddiem imsejjaħ “Regolament Finanzjarju SESAR”),
   wara li kkunsidra r-Regolament tal-Kunsill (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-entitajiet imsemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0077/2010),

               A.

               billi l-Qorti tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet li fuqhom huma bbażati huma legali u regolari,

               B.

               billi l-Impriża Konġunta SESAR twaqqfet fi Frar 2007 bil-għan li tħaddem il-programm SESAR (Riċerka dwar il-Ġestjoni tat-Traffiku fl-Ajru Uniku Ewropew),

               C.

               billi l-Impriża Konġunta tinsab fil-fażi tagħha ta’ tnedija u kienet għadha ma stabbilixxietx bis-sħiħ il-kontrolli interni tagħha u s-sistemi tagħha ta’ informazzjoni finanzjarja sa tmiem l-2008,

               D.

               billi l-Impriża Konġunta hija s-sid tal-assi kollha tanġibbli u mhux tanġibbli maħluqa minnha jew li jiġu trasferiti lilha għall-fażi ta’ żvilupp tal-proġett SESAR, b’konformità mal-ftehim speċifiku milħuq mal-membri tagħha,

               1.

               Jilqa’ b’sodisfazzjon il-fatt li l-Qorti tal-Awdituri sabet li l-kontijiet tas-SESAR għall-2008 huma affidabbli u t-tranżazzjonjiet sottostanti, jekk jitqiesu komplessivament, huma legali u regolari;

               2.

               Jinnota li l-Impriża Konġunta rċeviet EUR 250 miljun f’approprjazzjonijiet għall-impenji u EUR 100 900 000 f’approprjazzjonijiet għall-ħlasijiet mill-baġit tal-Unjoni Ewropea għall-2008;

               3.

               Jirrikonoxxi li l-2007-2008 kien il-perjodu tat-tnedija għall-Impriża Konġunta, li r-Regolament il-ġdid tal-Kunsill (KE) Nru 1361/2008 (5), li jimmodifika l-att bażiku tal-Impriża Konġunta, kien adottat biss fis-16 ta’ Diċembru 2008, u li kien hemm dewmien fil-ħlas tal-kontribuzzjoni inizjali tal-Eurocontrol;

      In-nuqqas ta’ osservanza tal-prinċipju baġitarju ta’ annwalità

               4.

               Jinnota li f’April 2008 il-Bord Amministrattiv tal-Impriża Konġunta adotta l-baġit finali li jkopri l-perjodu Awwissu 2007 – Diċembru 2008, u li dik id-deċiżjoni ma kinitx taqbel mal-prinċipju tal-annwalità;

      L-implimentazzjoni tal-baġit

               5.

               Jinnota li l-baġit definittiv adottat mill-Bord Amministrattiv tal-Impriża Konġunta f’April 2008 rriżulta għal kollox mhux realistiku, kif jidher mill-approprjazzjonijiet tal-impenji u tal-ħlasijiet b’rati ta’ 1 % u 17 % rispettivament;

               6.

               Jiddispjaċih li, f’numru ta’ każi, il-kontrolli tat-tranżazzjonijiet ma sarux kif suppost u li ma kinux stabbiliti kontrolli interni adegwati għall-kuntratti u l-akkwisti;

      Ir-rikonoxximent tal-assi

               7.

               Jesprimi t-tħassib tiegħu li, f’kuntrast mar-rati ta’ użu baxxi ħafna, l-Impriża Konġunta kellha somom konsiderevoli f’depożiti f’kontijiet bankarji fl-aħħar tas-sena, bi ksur tal-prinċipju ta’ ekwilibriju baġitarju;

               8.

               Jirrakkomanda espressament li l-Impriża Konġunta tifformula politika tal-kontabilità fir-rigward ta’ kwalunkwe assi ġenerati matul il-fażi ta’ żvilupp tal-proġett;

      Ir-Regolament Finanzjarju SESAR

               9.

               Jilqa’ b’sodisfazzoni l-intenzjoni tal-Qorti tal-Awdituri dwar il-fatt li xtaqet tippreżenta opinjoni dwar ir-Regolament Finanzjarju, adottat mill-Bord Amministrattiv SESAR f’Lulju 2007; jisħaq fuq l-importanza ta’ dak ir-regolament li jkun konformi mar-Regolament Finanzjarju ta’ qafas għall-korpi Komunitarji, u huwa tal-istess opinjoni tal-Qorti tal-Awdituri li d-dispożizzjonijiet relatati mal-implimentazzjoni tal-baġit u l-preżentazzjoni tal-kontijiet, għal proċeduri ta’ akkwist pubbliku u għall-funzjoni tal-verifika interna għandhom bżonn jiġu kompluti; jinnota, barra minn hekk, li l-Impriża Konġunta għandha tadotta l-modalitajiet implimentattivi tar-Regolament Finanzjarju tagħha;

      Ir-rapport annwali dwar l-attività

               10.

               Jirrakkomanda b’mod espress lill-Impriża Konġunta biex tosserva l-iskadenzi miftiehma mal-Qorti tal-Awdituri għall-preżentazzjoni tar-rapport annwali dwar l-attività tagħha;

      Sistemi ta’ verifika interna

               11.

               Jinnota li servizz ta’ verifika interna konformi mal-istandards internazzjonali applikabbli ma kienx ġie stabbilit qabel Jannar 2009; jitlob ukoll lill-Impriża Konġunta biex bl-akbar urġenza tistabbilixxi sistemi xierqa ta’ kontroll intern fil-kuntest tal-akkwist tal-kuntratti pubbliċi; jenfasizza, b’mod partikolari, l-importanza li jiġi stabbilit pjan ta’ rkupru f’każ ta’ diżastri, u li tiġi definita politika ta’ protezzjoni tad-data;

               12.

               Jinnota li fis-sena finanzjarja 2008 l-Impriża Konġunta rrappurtat dħul mill-interessi ta’ EUR 148 370; jikkonkludi li mir-rendikonti finanzjarji u mil-livell tal-pagamenti tal-interessi l-Impriża Konġunta għandha livell tar-riżervi ta’ flus kontanti permanentement għoli; jinnota li sal-31 ta’ Diċembru 2008 l-ammont tar-riżervi ta’ flus kontanti tal-Impriża Konġunta kien ta’ EUR 116 007 569; jitlob lill-Kummissjoni biex teżamina modi biex tassigura li l-Impriża Konġunta timplimenta bi sħiħ il-prinċipju ta’ ġestjoni ta’ kontanti abbażi tal-ħtiġijiet, u x’tibdil irid isir fl-istrateġija sabiex ir-riżervi ta’ flus kontanti tal-Impriża Konġunta jinżammu permanentament baxxi kemm jista’ jkun;

               13.

               Jinnota, barra minn hekk, li l-Bord Amministrattiv naqas li jistabbilixxi organigramma tal-persunal għall-2008.

      (1)  ĠU C 310, 18.12.2009, p. 9.

      (2)  ĠU L 248, 16.9.2002, p. 1.

      (3)  ĠU L 64, 2.3.2007, p. 1.

      (4)  ĠU L 357, 31.12.2002, p. 72.

      (5)  ĠU L 352, 31.12.2008, p. 12.


title: 2013/509/UE: Deċiżjoni tar-Rappreżentanti tal-Gvernijiet tal-Istati Membri tas- 16 ta’ Ottubru 2013 li taħtar imħallef fil-Qorti Ġenerali

text:
               18.10.2013

               MT

               Il-Ġurnal Uffiċjali tal-Unjoni Ewropea

               L 277/13

         DEĊIŻJONI TAR-RAPPREŻENTANTI TAL-GVERNIJIET TAL-ISTATI MEMBRI
   tas-16 ta’ Ottubru 2013
   li taħtar imħallef fil-Qorti Ġenerali
   (2013/509/UE)
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a(1) tiegħu,
   Billi:

               (1)

               Il-mandati ta' tlettax-il imħallef fil-Qorti Ġenerali skadew fil-31 ta' Awwissu 2013. Jeħtieġ isir il-proċess tal-ħatriet ġodda tagħhom għall-perijodu mill-1 ta' Settembru 2013 sal-31 ta' Awwissu 2019.

               (2)

               Is-Sinjura Irena PELIKÁNOVÁ ġiet innominata bil-ħsieb ta' tiġdid bħala mħallef fil-Qorti Ġenerali.

               (3)

               Il-Kumitat stabbilit skont l-Artikolu 255 tat-Trattat dwar il-funzjonament tal-Unjoni Ewropea ta opinjoni dwar l-idoneità tas-Sinjura Irena PELIKÁNOVÁ għall-funzjoni ta' mħallef fil-Qorti Ġenerali.

         ADOTTAW DIN ID-DEĊIŻJONI:
   Artikolu 1
   Is-Sinjura Irena PELIKÁNOVÁ hija b'dan maħtura mħallef fil-Qorti Ġenerali għall-perijodu mill-1 ta' Settembru 2013 sal-31 ta' Awwissu 2019.
   Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-16 ta’ Ottubru 2013.

            Il-President

         R. KAROBLIS


title: Id-Deċiżjoni tal-Kunsill tas-17 ta’ Frar 1997 dwar il-konklużjoni ta’ Protokoll supplimentari li jittratta dwar materji veterinarji għall-Ftehim fil-forma ta’ skambju ta’ ittri bejn il-Komunità Ekonomika Ewropea u l-Prinċipalità ta’ Andorra

text:
Avviż Legali Importanti

|

31997D0345

Official Journal L 148 , 06/06/1997 P. 0015 - 0015

		Id-Deċiżjoni tal-Kunsilltas-17 ta’ Frar 1997dwar il-konklużjoni ta’ Protokoll supplimentari li jittratta dwar materji veterinarji għall-Ftehim fil-forma ta’ skambju ta’ ittri bejn il-Komunità Ekonomika Ewropea u l-Prinċipalità ta’ Andorra(97/345/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi il-Komunità Ewropea, u b’mod partikolari l-Artikolu 113 tiegħu,Wara li kkunsidra l-proposta mill-Kummissjoni,Billi l-Protokoll fuq materji veterinarji li jissuplimenta il Ftehim fil-forma ta’ skambju ta’ ittri bejn il-Komunità Ekonomika Ewropea u l-Prinċipalita’ ta’ l-Andorra, inizjalat fit-18 ta’ Ġunju 1996, għandu jkun approvat,IDDEĊIEDA KIF ĠEJ:Artikolu 1Il-Protokoll fuq materji veterinarji li jissuplimenta il-Ftehim fil-forma ta’ skambju ta’ ittri bejn il-Komunità Ekonomika Ewropea u l-Prinċipalita’ ta’ Andorra huwa approvat għan-nom tal-Komunità.It-test tal-Protokoll huwa anness ma’ din id-Deċiżjoni.Artikolu 2Il-President tal-Kunsill huwa awtorizzat li jindika l-persuni mgħotija s-setgħa li jiffirmaw il-Protokoll.Artikolu 3Il-President tal-Kunsill għandu jintrabat għan-nom tal-Komunità, li jagħmel in-notifika prevvista fl-Artikolu 4 tal-Protokoll [1].Artikolu 4Il-Kummissjoni, assistita minn rappreżentanti tas-servizzi veterinarji ta’ l-Istati Membri, għandha tirrappreżenta lill-Komunità fil-grupp ristrett veterinarju stabbilit mill-Artikolu 2 tal-Protokoll.Il-pożizzjoni tal-Komunità fil-Kumitat Konġunt dwar ir-rakkomandazzjonijiet tal-grupp ristrett veterinarju ghandha tkun stabbilita mill-Kunsill, li jaġixxi b’ maġġoranza kkwalifikata.Artikolu 5Din id-Deċiżjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmul f’ Brussel, fis-17 ta’ Frar 1997.Għall KunsillIl-PresidentG. Zalm[1] Id-data tad-dħul fis-seħħ tal-Ftehim tiġi ppubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: 2010/129/CFSP: Deċiżjoni tal-Kunsill 2010/129/PESK tal- 1 ta’ Marzu 2010 li temenda l-Pożizzjoni Komuni 2008/109/PESK dwar miżuri restrittivi imposti kontra l-Liberja

text:
               2.3.2010

               MT

               Il-Ġurnal Uffiċjali tal-Unjoni Ewropea

               L 51/23

         DEĊIŻJONI TAL-KUNSILL 2010/129/PESK
   tal-1 ta’ Marzu 2010
   li temenda l-Pożizzjoni Komuni 2008/109/PESK dwar miżuri restrittivi imposti kontra l-Liberja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fit-12 ta’ Frar 2008, il-Kunsill adotta l-Pożizzjoni Komuni 2008/109/PESK dwar miżuri restrittivi kontra l-Liberja (1).

               (2)

               Fis-17 ta’ Diċembru 2009 l-Kunsill tas-Sigurtà tan-Nazzjonijiet Uniti adotta r-Riżoluzzjoni (UNSCR) 1903 (2009) li ġġedded il-miżuri restrittivi fuq l-ivvjaġġar għal perijodu ulterjuri ta’ tnax-il xahar u temenda l-miżuri restrittivi dwar l-armi.

               (3)

               Il-Pożizzjoni Komuni 2008/109/PESK għandha tiġi emendata kif meħtieġ.

               (4)

               Hija meħtieġa aktar azzjoni mill-Unjoni sabiex jiġu implimentati xi wħud minn dawn il-miżuri,

         ADOTTA DIN ID-DEĊIŻJONI:
   Artikolu 1
   Il-Pożizzjoni Komuni 2008/109/PESK għandha tiġi emendata kif ġej:

               (1)

               L-Artikolu 1 għandu jkun sostitwit b’li ġej:
               “Artikolu 1
               L-Istati Membri għandhom jieħdu l-miżuri meħtieġa biex jipprevjenu l-forniment dirett jew indirett, il-bejgħ jew it-trasferiment ta’ armi u kwalunkwe materjal relatat u l-forniment ta’ kwalunkwe assistenza, konsulenza jew taħriġ relatat ma’ attivitajiet militari, inklużi l-finanzjament u l-assistenza finanzjarja, minn ċittadini ta’ Stati Membri jew mit-territorji tal-Istati Membri, jew li jużaw il-bastimenti jew l-inġenji tal-ajru bil-bandiera tal-Istati Membri, lill-entitajiet kollha non-governattivi u lill-individwi li joperaw fit-territorju tal-Liberja.”

               (2)

               L-Artikolu 2 għandu jkun sostitwit b’li ġej:
               “Artikolu 2
               1.   L-Artikolu 1 m’għandux japplika għal:

                           (a)

                           armi u materjal relatat kif ukoll għal taħriġ u assistenza teknika maħsubin biss għall-appoġġ jew għall-użu mill-Missjoni tan-Nazzjonijiet Uniti fil-Liberja (UNMIL);

                           (b)

                           ilbies protettiv, inklużi ġkieket antiprojettili u elmi militari, esportati temporanjament lejn il-Liberja minn persunal tan-Nazzjonijiet Uniti, rappreżentanti tal-mezzi tax-xandir u ħaddiema umanitarji u fil-qasam tal-iżvilupp u persunal assoċjat, għall-użu personali tagħhom biss;

                           (ċ)

                           tagħmir militari ieħor li ma joqtolx maħsub biss għal użu umanitarju jew protettiv, u assistenza teknika u taħriġ relatati, kif innotifikat minn qabel lill-Kumitat stabbilit taħt il-paragrafu 21 tal-UNSCR 1521 (2003) (‘il-Kumitat tas-Sanzjonijiet’);

                     2.   Il-forniment, il-bejgħ jew it-trasferiment ta’ armi u materjal relatat jew il-forniment ta’ servizzi, msemmijin fil-punti (a) u (c) tal-paragrafu 1 għandhom ikunu soġġetti għal awtorizzazzjoni mogħtija mill-awtoritajiet kompetenti tal-Istati Membri. L-Istati Membri għandhom iqisu l-kunsinni taħt il-punti (a) u (c) tal-paragrafu 1 fuq bażi ta’ każ b’każ, b’kont sħiħ meħud tal-kriterji stabbiliti fil-Pożizzjoni Komuni tal-Kunsill 2008/944/PESK li tiddefinixxi regoli komuni li jirregolaw il-kontroll ta’ esportazzjonijiet ta’ teknoloġija u tagħmir militari (2). L-Istati Membri għandhom jeħtieġu salvagwardji adatti kontra l-użu ħażin tal-awtorizzazzjonijiet mogħtija skont dan il-paragrafu u, fejn adatt, jagħmlu dispożizzjonijiet għar-ripatrijazzjoni tal-armi u l-materjal relatat ikkunsinjati.
               3.   L-Istati Membri għandhom jinnotifikaw lill-Kumitat tas-Sanzjonijiet minn qabel dwar kwalunkwe trasport marittimu ta’ armi u materjal relatat lill-Gvern tal-Liberja jew kwalunkwe forniment ta’ assistenza, konsulenza jew taħriġ relatat ma’ attivitajiet militari lill-Gvern tal-Liberja minbarra dawk imsemmija fil-punti (a) u (b) tal-paragrafu 1.

                  (2)  ĠU L 335, 13.12.2008, p. 99.”"

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 3
   Din id-Deċiżjoni għandha tiġi pubblikata f’ Il-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Marzu 2010.

            Għall-Kunsill

            Il-President

         D. LÓPEZ GARRIDO

      (1)  ĠU L 38, 13.2.2008, p. 26.


title: 2010/760/UE: Deċiżjoni tal-Kummissjoni tas- 6 ta’ Diċembru 2010 dwar l-importazzjoni ta’ oġġetti bla dazju maħsuba biex jitqassmu jew biex ikunu disponibbli mingħajr ħlas għall-vittmi tal-għarar li seħħ fir-Rebbiegħa tal-2010 fl-Ungerija (notifikata bid-dokument numru C(2010) 8482)

text:
               8.12.2010

               MT

               Il-Ġurnal Uffiċjali tal-Unjoni Ewropea

               L 322/46

         DEĊIŻJONI TAL-KUMMISSJONI
   tas-6 ta’ Diċembru 2010
   dwar l-importazzjoni ta’ oġġetti bla dazju maħsuba biex jitqassmu jew biex ikunu disponibbli mingħajr ħlas għall-vittmi tal-għarar li seħħ fir-Rebbiegħa tal-2010 fl-Ungerija
   (notifikata bid-dokument numru C(2010) 8482)
   (It-test bl-Ungeriż biss huwa awtentiku)
   (2010/760/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1186/2009 tas-16 ta’ Novembru 2009 li jistabbilixxi sistema Komunitarja ta’ eżenzjonijiet mid-dazju doganali (1), u b’mod partikolari l-Artikolu 76 tiegħu,
   Wara li kkunsidrat it-talba tat-2 ta’ Ġunju 2010 magħmula mill-Gvern tal-Ungerija, għall-importazzjoni bla dazju ta’ oġġetti maħsuba biex ikunu disponibbli mingħajr ħlas għall-vittmi tal-għarar li seħħ fir-Rebbiegħa tal-2010 fl-Ungerija,
   Billi:

               (1)

               L-għarar jikkostitwixxi diżastru skont it-tifsira tal-Kapitolu XVII C tar-Regolament (KE) Nru 1186/2009; billi, konsegwentament hemm raġuni għall-awtorizzazzjoni tal-importazzjoni ta’ oġġetti bla dazju li jissodisfaw ir-rekwiżiti tal-Artikoli 74 sa 80 tar-Regolament (KE) Nru 1186/2009 msemmi hawn fuq.

               (2)

               Sabiex il-Kummissjoni tkun infurmata kif xieraq dwar l-użu tal-oġġetti ammessi bla dazju, il-Gvern tal-Ungerija għandu jikkomunika l-miżuri meħuda sabiex jipprevjeni li dawn l-oġġetti impurtati bla dazju jiġu użati b’mod differenti mill-użu stabbilit.

               (3)

               Il-Kummissjoni għandha tkun infurmata wkoll dwar il-livell u n-natura tal-importazzjonijiet li jkunu saru.

               (4)

               L-Istati Membri l-oħra ġew ikkonsultati kif stabbilit fl-Artikolu 76 tar-Regolament (KE) Nru 1186/2009,

         ADOTTAT DIN ID-DEĊIŻJONI:
   Artikolu 1
   1.   L-oġġetti impurtati għar-rilaxx għal ċirkolazzjoni ħielsa mill-entitajiet tal-Istat jew l-organizzazzjonijiet approvati mill-awtoritajiet Ungeriżi kompetenti bl-iskop li huma jqassmuhom mingħajr ħlas lill-vittmi tal-għarar li seħħ fir-Rebbiegħa tal-2010 fl-Ungerija, jew li jkunu disponibbli għalihom mingħajr ħlas filwaqt li jibqgħu l-proprjetà tal-organizzazzjonijiet ikkonċernati, għandhom ikunu ammessi bla dazji fuq l-importazzjoni skont it-tifsira tal-Artikolu 2(1)(a) tar-Regolament (KE) Nru 1186/2009.
   2.   L-oġġetti impurtati għar-rilaxx għal ċirkolazzjoni ħielsa minn aġenziji ta’ assistenza sabiex jilħqu l-ħtiġijiet tagħhom matul il-perjodu tal-attività tagħhom għandhom ukoll ikunu ammessi bla dazju.
   Artikolu 2
   Il-Gvern tal-Ungerija għandu jikkomunika lill-Kummissjoni, sa mhux aktar tard mill-31 ta’ Jannar 2011, il-lista tal-organizzazzjonijiet approvati msemmija fl-Artikolu 1(1).
   Artikolu 3
   Il-Gvern tal-Ungerija għandu jikkomunika lill-Kummissjoni, sa mhux aktar tard mill-31 ta’ Jannar 2011, skont kategorija wiesgħa ta’ prodotti, l-informazzjoni kollha relatata man-natura u l-kwantitajiet ta’ diversi oġġetti ammessi bla dazju f’konformità mal-Artikolu 1.
   Artikolu 4
   Il-Gvern tal-Ungerija għandu jinforma lill-Kummissjoni, sa mhux aktar tard mill-31 ta’ Jannar 2011, bil-miżuri li qed jieħu sabiex jiżgura li l-Artikoli 78, 79 u 80 tar-Regolament (KE) Nru 1186/2009 qed jiġu rrispettati.
   Artikolu 5
   L-Artikolu 1 ta’ din id-Deċiżjoni għandu japplika għall-importazzjonijiet li jsiru fl-1 ta’ Mejju 2010 jew wara, u mhux aktar tard mill-31 ta’ Diċembru 2010.
   Artikolu 6
   Din id-Deċiżjoni hija indirizzata lill-Ungerija.

      Magħmul fi Brussell, is-6 ta’ Diċembru 2010.

            Għall-Kummissjoni

         Algirdas ŠEMETA

            Membru tal-Kummissjoni

      (1)  ĠU L 324, 10.12.2009, p. 23.


title: 2005/508/KE: Deċiżjoni tal-Kunsill tat- 12 ta’ Lulju 2005 taħtar membru tar-Renju Unit fil-Kumitat tar-Reġjuni

text:
               31.12.2008

               MT

               Il-Ġurnal Uffiċjali ta’ l-Unjoni Ewropea

               229

         DEĊIŻJONI TAL-KUNSILL
   tat-12 ta’ Lulju 2005
   taħtar membru tar-Renju Unit fil-Kumitat tar-Reġjuni
   (2005/508/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta mill-Gvern tar-Renju Unit,
   Billi:

               (1)

               Fit-22 ta' Jannar 2002 il-Kunsill adotta d-Deċiżjoni 2002/60/KE (1) li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2002 sal-25 ta' Jannar 2006.

               (2)

               Post ta' membru tal-Kumitat tar-Reġjuni sar vakanti wara l-mewt tas-Sur Brian SMITH,

         IDDEĊIEDA KIF ĠEJ:
   Artikolu 1
   Is-Sur William John WILLIAMS, Kunsillier, Cyngor Sir Ynys Môn, huwa b'din maħtur membru tal-Kumitat tar-Reġjuni minflok is-Sur Brian SMITH għall-bqija tal-mandat tiegħu li jintemm fil-25 ta' Jannar 2006.
   Artikolu 2
   Din id-Deċiżjoni għandha tiġi pubblikata f’Il-Ġurnal Uffiċjali ta’ l-Unjoni Ewropea.
   Għandha tidħol b’effett mid-data ta' l-adozzjoni tagħha.

      Magħmula fi Brussell, 12 ta’ Lulju 2005.

            Għall-Kunsill

            Il-President

         G. BROWN

      (1)  ĠU L 24, 26.1.2002, p. 38.


title: Id-Deċiżjoni tal-Kummissjoni ta' l-1 ta' Lulju 2003 dwar il-konklużjoni ta' ftehim li jemenda l-Ftehim bejn il-Komunità' Ewropea u l-Awstralja dwar il-kummerċ fl-inbid

text:
Avviż Legali Importanti

|

32003D0898

Official Journal L 336 , 23/12/2003 P. 0099 - 0099

		Id-Deċiżjoni tal-Kummissjonita' l-1 ta' Lulju 2003dwar il-konklużjoni ta' ftehim li jemenda l-Ftehim bejn il-Komunità' Ewropea u l-Awstralja dwar il-kummerċ fl-inbid(2003/898/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità' Ewropea,Wara li kkunsidrat Deċiżjoni tal-Kunsill 94/184/KE ta' l-24 ta' Jannar 1994 dwar il-konklużjoni tal-Ftehim bejn il-Komunità' Ewropea u l-Awstralja dwar il-kummerċ fl-inbid [1], u b'mod partikolari l-Artikolu 3 tiegħu,Wara li kkunsidrat il-Ftehim bejn il-Komunità' Ewropea u l-Awstralja dwar il-kummerċ fl-inbid iffirmat fi Brussel u f'Canberra rispettivament fis-26 u fl-31ta' Jannar 1994 [2], kif l-aħħar emendat mill-Ftehim tas-6 ta' Awissu 2002 [3], u b'mod partikolari l-Artikolu 17(2) tiegħu,Billi:(1) Il-Kummissjoni nnegozjat, f'isem il-Komunità, emenda għall-Ftehim t'hawn fuq bl-iskop li testendi sat-30 ta' Ġunju 2004 l-awtorizzazzjoni proviżorja mogħtija fir-rigward ta' inbejjed Awstraljani ttrattati bir-rażi ta' l-iskambju ta' katjoni.(2) Il-Kumitat ta' Ġestjoni għall-Inbid ma tax il-fehma tiegħu fil-limitu ta' żmien stabbilit mill-President tiegħu,IDDEĊIDIET DAN LI ĠEJ:Artikolu UnikuIl-Ftehim li jemenda l-Ftehim bejn il-Komunità' Ewropea u l-Awstralja dwar il-kummerċ fl-inbid hu hawn approvat f'isem il-Komunità'.It-test ta' dan il-Ftehim huwa anness ma' din id-Deċiżjoni.Magħmula fi Brussel, fl-1 ta' Lulju 2003.Ghall-KummissjoniFranz FischlerMembru tal-Kummissjoni[1] ĠU L 86, 31.03.94, p. 1.[2] ĠU L 86, 31.03.94, p. 3.[3] ĠU L 213, 09.08.02, p. 43.--------------------------------------------------


title: Id-Deċiżjoni tal-kunsill tal-21 ta’ Jannar 2002 dwar l-applikazzjoni provviżorja tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar il-kummerċ fl-inbid

text:
Avviż Legali Importanti

|

32002D0053

Official Journal L 028 , 30/01/2002 P. 0129 - 0129

		Id-Deċiżjoni tal-Kunsilltal-21 ta’ Jannar 2002dwar l-applikazzjoni provviżorja tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar il-kummerċ fl-inbid(2002/53/KE)IL-KUNSILL TA L-UNJONI EWROPEA,Wara li kkunsidra t-Trattat li jistabilixxi il-Komunitajiet Ewropej b’mod partikolari l-Artikolu 133, maqgħud ma’ l-Artikolu 300(2), l-ewwel paragrafu, l-ewwel sentenza tiegħu,Wara li kkunsidra l-proposta tal-Kummissjoni,Billi:(1) Huwa neċessarju għall-Komunità u l-Afrika t’ Isfel li tipprovdi applikazzjoni provviżorja tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar il-kummerċ fl-inbid (il-"Ftehim") mit-28 Jannar 2002 sakemm id-dispożizzjonijiet rikjesti mill-Afrika t’Isfel ikunu tlestew sabiex il-Ftehim jidħol fis-seħħ.(2) Biex tiġi faċilitata l-implimentazzjoni ta’ ċertu dispożizzjonijiet tal-Ftehim, il-Kummissjoni għandha tingħata permess li tagħmel aġġustamenti tekniċi skond il-proċeduri mniżżla fl-Artikolu 75 tar-Regolament tal-Kunsill (KE) No 1493/1999 tas-17 ta’ Mejju 1999 dwar l-organizzazzjoni komuni. tas-suq fl-inbid [1](3) Il-Ftehim f’forma ta’ skambju ta’ ittri għal dak il-għan għandu għalhekk ikun approvat,ADOTTA DIN ID-DEĊIŻJONI:Artikolu 1Il-Ftehim f’forma ta’ skambju ta’ ittri li jipprovdi għall-applikazzjoni proviżorja tal-Ftehim bejn il-Komunità Ewropea u r-Repubblika ta’ l-Afrika t’ Isfel dwar kummerċ fl-inbid mit-28 ta’ Jannar 2002 huwa għalhekk approvat minN naħa tal-Komunità.It-test tal-Ftehim huwa f’forma ta’ skambju ta’ ittri u t-test tal-Ftehim dwar kummerċ fl-inbid huma mhemuża mad-Deċisjoni.Artikolu 2Il-President tal-Kunsill huwa awtorizzat li jaħtar il-persuna(i) li għandha (għandhom) s-setgħa li tiffirma(jiffirmaw) il-Ftehim fil-forma ta’ skambju ta’ ittri u b’hekk tesprimi r-rieda tal-Komunità li tkun marbuta b’dan il-ftehim.Artikolu 3Għall-għanijiet ta’ l-applikazzjoni ta’ l-Artikoli 7(8) u 18(2) tal-Ftehim dwar il-kummerċ fl-inbid, il-Kummissjoni għalhekk hija awtorizzata, bi ftehim mal-proċedura mniżżla fl-Artikolu 75 tar-Regolament tal-Kunsill (KE) No 1493/1999, li jikkonkludi l-istrumenti rikjesti biex jiġi emendat dan il-Ftehim.Artikolu 4Il-Kummissjoni għandha tirrappresenta il-Komunità fil-kumitati konġunti mwaqqaf taħt l-Artikolu 19 tal-Ftehim dwar il-kummerċ fl-inbid.Artikolu 5Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmula fi Brussel, 21 Jannar 2002.F’isem il-KunsillIl-PresidentM. Arias Cañete[1] ĠU L 179, 14.07.99, p. 1. Ir-Regolament kif l-aħħar emendat mir-Regolament (KE) Nru 2585/2001 (ĠU L 345, 29.12.01, p. 10).--------------------------------------------------


title: (2014/186/UE): Deċiżjoni tal-Kunsill tal- 11 ta' Frar 2014 dwar l-iffirmar, f'isem l-Unjoni, tal-Arranġament bejn l-Unjoni Ewropea u l-Prinċipat tal-Liechtenstein dwar il-modalitajiet tal-parteċipazzjoni tiegħu fl-Uffiċċju Ewropew ta' Appoġġ fil-qasam tal-Ażil

text:
               5.4.2014

               MT

               Il-Ġurnal Uffiċjali tal-Unjoni Ewropea

               L 102/3

         DEĊIŻJONI TAL-KUNSILL
   tal-11 ta' Frar 2014
   dwar l-iffirmar, f'isem l-Unjoni, tal-Arranġament bejn l-Unjoni Ewropea u l-Prinċipat tal-Liechtenstein dwar il-modalitajiet tal-parteċipazzjoni tiegħu fl-Uffiċċju Ewropew ta' Appoġġ fil-qasam tal-Ażil

      (2014/186/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 74 u l-Artikolu 78(1) u (2), flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Ir-Regolament (UE) Nru 439/2010 tal-Parlament Ewropew u tal-Kunsill (1) jistipula, li l-Uffiċċju Ewropew ta' Appoġġ fil-qasam tal-Asil għandu jkun miftuħ għall-parteċipazzjoni tal-Islanda, il-Liechtenstein, in-Norveġja u l-Isvizzera bħala osservaturi. Minbarra dan, dak ir-Regolament jistipula li għandhom isiru arranġamenti li jispeċifikaw b'mod partikolari n-natura, il-grad u l-manjiera li fihom dawk il-pajjiżi għandhom jipparteċipaw fil-ħidma tal-Uffiċċju Ewropew ta' Appoġġ fil-qasam tal-Asil.

               (2)

               Fis-27 ta' Jannar 2012, il-Kunsill awtorizza lill-Kummissjoni biex tiftaħ negozjati għal Arranġament bejn l-Unjoni Ewropea u l-Prinċipat tal-Liechtenstein dwar il-modalitajiet tal-parteċipazzjoni tiegħu fl-Uffiċċju Ewropew ta' Appoġġ fil-qasam tal-Asil (l-“Arranġament”). In-negozjati ġew konklużi b'suċċess bl-inizjalar tal-Arranġament fit-28 ta' Ġunju 2013.

               (3)

               L-Arranġament għandu jiġi ffirmat.

               (4)

               Kif speċifikat fil-premessa 21 tar-Regolament (UE) Nru 439/2010, ir-Renju Unit u l-Irlanda qed jieħdu sehem f'dak ir-Regolament u huma marbuta bih. Huma għandhom għalhekk jagħtu effett lill-Artikolu 49(1) tar-Regolament (EU) Nru 439/2010 billi jieħdu sehem f'din id-Deċiżjoni. Ir-Renju Unit u l-Irlanda għalhekk qegħdin jieħdu sehem f'din id-Deċiżjoni.

               (5)

               Kif speċifikat fil-premessa 22 tar-Regolament (UE) Nru 439/2010, id-Danimarka mhijiex qed tieħu sehem f'dan ir-Regolament u mhijiex marbuta bih. Id-Danimarka għalhekk mhux qed tieħu sehem f'din id-Deċiżjoni,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Arranġament bejn l-Unjoni Ewropea u l-Prinċipat tal-Liechtenstein dwar il-modalitajiet tal-parteċipazzjoni tiegħu fl-Uffiċċju Ewropew ta' Appoġġ fil-Qasam tal-Ażil huwa b'dan awtorizzat, suġġett għall-konklużjoni tal-Arranġament imsemmi (2).
   Artikolu 2
   Il-President tal-Kunsill huwa b'dan awtorizzat li jinnomina l-persuna(i) bis-setgħa li tiffirma/jiffirmaw l-Arranġament f'isem l-Unjoni.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, il-11 ta' Frar 2014.

            Għall-Kunsill

            Il-President

         E. VENIZELOS

      (1)  Regolament (UE) Nru 439/2010 tal-Parlament Ewropew u tal-Kunsill tad-19 ta' Mejju 2010 li jistabbilixxi Uffiċċju Ewropew ta' Appoġġ fil-qasam tal-Asil (ĠU L 132, 29.5.2010, p. 11).

      (2)  It-test tal-Arranġament ser jiġi ppubblikat flimkien mad-Deċiżjoni dwar il-konlużjoni tiegħu.


title: 2010/609/PESK: Deċiżjoni tal-Kumitat Politiku u ta’ Sigurtà EUPOL RD Congo/1/2010 tat- 8 ta’ Ottubru 2010 dwar il-ħatra tal-Kap tal-Missjoni tal-EUPOL RD Congo

text:
               9.10.2010

               MT

               Il-Ġurnal Uffiċjali tal-Unjoni Ewropea

               L 266/60

         DEĊIŻJONI TAL-KUMITAT POLITIKU U TA’ SIGURTÀ EUPOL RD CONGO/1/2010
   tat-8 ta’ Ottubru 2010
   dwar il-ħatra tal-Kap tal-Missjoni tal-EUPOL RD Congo
   (2010/609/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/576/PESK tat-23 ta’ Settembru 2010 dwar il-missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo) (1), u b’mod partikolari l-Artikolu 10(1) tiegħu,
   Billi:

               1.

               F’konformità mal-Artikolu 10(1) tad-Deċiżjoni 2010/576/PESK, il-Kumitat Politiku u ta’ Sigurtà huwa awtorizzat, skont l-Artikolu 38 tat-Trattat, jieħu d-deċiżjonijiet rilevanti sabiex jeżerċita l-kontroll politiku u t-tmexxija strateġika tal-EUPOL RD Congo, inkluża b’mod partikolari d-deċiżjoni li jinħatar Kap tal-Missjoni.

               2.

               Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà ppropona l-ħatra tal-Kap Supretendent Jean-Paul RIKIR bħala l-Kap tal-Missjoni b’effett mill-1 ta’ Ottubru 2010,

         ADOTTA DIN ID-DEĊIŻJONI:
   Artikolu 1
   Il-Kap Supretendent Jean-Paul RIKIR huwa b’dan maħtur Kap tal-Missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo) b’effett mill-1 ta’ Ottubru 2010.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika sat-tmiem tal-mandat tal-EUPOL RD Congo.

      Magħmul fi Brussell, it-8 ta’ Ottubru 2010.

            Ghall-Kumitat Politiku u ta’ Sigurtà

            Il-President

         W. STEVENS

      (1)  ĠU L 254, 29.9.2010, p. 33.


title: 2012/429/UE: Deċiżjoni tal-Kunsill tal- 24 ta’ Lulju 2012 dwar il-konklużjoni tal-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa

text:
               26.7.2012

               MT

               Il-Ġurnal Uffiċjali tal-Unjoni Ewropea

               L 199/3

         DEĊIŻJONI TAL-KUNSILL
   tal-24 ta’ Lulju 2012
   dwar il-konklużjoni tal-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa
   (2012/429/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4) flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Skont id-Deċiżjoni tal-Kunsill 2012/106/UE (1), il-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ tal-partijiet u l-komponenti tal-vetturi bil-mutur bejn l-Unjoni Ewropea u l-Federazzjoni Russa (“il-Ftehim”), ġie ffirmat fis-16 ta’ Diċembru 2011, soġġett għall-konklużjoni.

               (2)

               Il-Ftehim għandu jkun approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa, huwa b’dan approvat f’isem l-Unjoni (2).
   Artikolu 2
   Il-President tal-Kunsill għandu jinnomina l-persuna/i li jkollhom is-setgħa li jipproċedu, f’isem l-Unjoni, biex jagħmlu n-notifika prevista fl-Artikolu 13(2) fil-Ftehim sabiex jiġi espress il-kunsens tal-Unjoni li tintrabat bil-Ftehim (3).
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta’ Lulju 2012.

            Għall-Kunsill

            Il-President

         A. D. MAVROYIANNIS

      (1)  ĠU L 57, 29.2.2012, p. 14.

      (2)  Il-Ftehim ġie ppublikat fil-ĠU L 57, 29.2.2012, p. 15, flimkien mad-deċiżjoni tal-iffirmar.

      (3)  Id-data tad-dħul fis-seħħ tal-Ftehim ser tkun ippubblikata f’Il-Ġurnal Uffiċjali tal-Unjoni Ewropea mis-Segratarjat Ġenerali tal-Kunsill.


title: 2010/419/: Deċiżjoni tal-Kummissjoni tat- 28 ta’ Lulju 2010 li ġġedded l-awtorizzazzjoni għall-issoktar tat-tqegħid fis-suq ta’ prodotti li fihom, jikkonsistu fi, jew huma prodotti minn qamħirrum li huwa ġenetikament modifikat Bt11 (SYN-BTØ11-1), li tawtorizza ikel u ingredjenti tal-ikel li fihom jew jikkonsistu f’qamħirrum imnixxef fuq il-post Bt11 (SYN-BTØ11-1) skont ir-Regolament (KE) Nru 1829/2003 tal-Parlament Ewropew u tal-Kusill u li tirrevoka d-Deċiżjoni 2004/657/KE (notifikata bid-dokument numru C(2010) 5129)  Test b’relevanza għaż-ŻEE

text:
               29.7.2010

               MT

               Il-Ġurnal Uffiċjali tal-Unjoni Ewropea

               L 197/11

         DEĊIŻJONI TAL-KUMMISSJONI
   tat-28 ta’ Lulju 2010
   li ġġedded l-awtorizzazzjoni għall-issoktar tat-tqegħid fis-suq ta’ prodotti li fihom, jikkonsistu fi, jew huma prodotti minn qamħirrum li huwa ġenetikament modifikat Bt11 (SYN-BTØ11-1), li tawtorizza ikel u ingredjenti tal-ikel li fihom jew jikkonsistu f’qamħirrum imnixxef fuq il-post Bt11 (SYN-BTØ11-1) skont ir-Regolament (KE) Nru 1829/2003 tal-Parlament Ewropew u tal-Kusill u li tirrevoka d-Deċiżjoni 2004/657/KE
   (notifikata bid-dokument numru C(2010) 5129)
   (It-test bil-Franċiż biss huwa awtentiku)
   (Test b’relevanza għaż-ŻEE)
   (2010/419/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikamen (1), u b’mod partikolari l-Artikoli 7(3), 11(3), 19(3) u 23(3) tiegħu,
   Billi:

               (1)

               Fis-17 ta’ Apri 2007, Syngenta Seeds S.A.S. f’isem Syngenta Crop Protection AG, ressqet lill-Kummissjoni applikazzjoni, b’konformità mal-Artikoli 5, 11, 17 u 23 tar-Regolament (KE) Nru 1829/2003, għat-tiġdid tal-awtorizzazzjoni għall-issoktar tat-tqegħid fis-suq ta’ ikel u ingredjenti tal-ikel eżistenti prodotti minn qamħirrum Bt11 (inklużi addittivi tal-ikel), u t-tiġdid tal-awtorizzazzjoni għall-issoktar tat-tqegħid fis-suq ta’ għalf eżistenti li fih, jikkonsisti fi jew huwa prodotti minn qamħirrum Bt11 (inklużi addittivi tal-għalf u materjali tal-għalf) u prodotti li mhumiex ikel u għalf li fihom u jikkonsistu f’qamħirrum Bt11 ħlief għall-kultivazzjoni (“l-applikazzjoni”) li ġew notifikati qabel skont l-Artikolu 8(1)(a)(b) u l-Artikolu 20(1)(a)(b) ta’ dak ir-Regolament. L-applikazzjoni tkopri wkoll it-tiġdid tal-awtorizzazzjoni għat-tqegħid fis-suq ta’ ikel u ingredjenti tal-ikel li huma awtorizzati skont id-Deċiżjoni tal-Kummissjoni 2004/657/KE tad-19 ta’ Mejju 2004 li tawtorizza t-tqegħid fis-suq ta’ xgħir ħelu mill-linja tal-qamħirrum modifikat ġenetikament Bt11 bħala ikel ġdid jew ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (2). Fl-applikazzjoni tagħha, Syngenta Seeds SA.S. talbet ukoll l-awtorizzazzjoni ta’ ikel u ingredjenti tal-ikel li fihom jew jikkonsistu f’qamħirrum imnixxef fuq il-post Bt11 li ma kienu qatt awtorizzati fl-Unjoni.

               (2)

               Fis-17 ta’ Frar 2009, l-Awtorità Ewropea dwar is-Sigurtà fl-Ikel (“EFSA”) tat opinjoni favorevoli (3) b’konformità mal-Artikoli 6 u 18 tar-Regolament (KE) Nru 1829/2003 u kkonkludiet li l-informazzjoni l-ġdida li ġiet provduta fl-applikazzjoni u r-reviżjoni tad-dokumentazzjoni li ġiet ippubblikata mill-opinjoni xjentifika preċedenti dwar il-qamħirrum Bt11 (4) mill-EFSA ma teħtieġx tibdil u kkonfermat il-konklużjoni preċedenti li l-qamħirrum Bt11 huwa sikur daqs il-kontroparti tiegħu li mhuwiex ġenetikament modifikat u li aktarx m’għandux effett negattiv fuq is-saħħa tal-bniedem u tal-annimali jew l-ambjent fil-kuntest tal-użu maħsub tiegħu li japplika wkoll għall-prodotti li huma soġġett tal-applikazzjoni

               (3)

               Fl-opinjoni tagħha, l-EFSA qieset il-mistoqsijiet speċifiċi kollha u t-tħassib li tqajjem mill-Istati Membri fil-kuntest tal-konsultazzjoni tal-awtoritajiet kompetenti nazzjonali kif stipulat fl-Artikoli 6(4) u 18(4) tar-Regolament (KE) Nru 1829/2003.

               (4)

               Fl-opinjoni tagħha, l-EFSA kkonkludiet ukoll li l-pjan ta’ monitoraġġ ambjentali imressaq mill-applikant, li jikkonsisti fi pjan ta’ sorveljanza ġenerali, huwa konformi mal-użu maħsub tal-prodotti.

               (5)

               Meta wieħed iqis dawn il-kunsiderazzjonijiet, il-fatt li l-kumpanija Syngenta Crop Protection AG Switzerland li assorbiet Syngenta Seeds AG, li hija d-desinatarju tad-Deċiżjoni 2004/657/KE hija l-istess entità legali li f’isimha l-applikant talab tiġdid tal-awtorizzazzjoni, li hi kkonfermat li l-ambitu tal-applikazzjoni tagħha tkopri wkoll it-talba għall-awtorizzazzjoni ta’ ikel u ingredjenti tal-ikel li fihom jew jikkonsistu f’qamħirrum imnixxef fuq il-post Bt11 u li hi kienet beħsiebha titlob għal tiġdid tal-prodotti koperti minn Deċiżjoni 2004/657/KE qabel l-iskadenza tal-awtorizzazzjoni msemmija f’dik id-Deċiżjoni sabiex forsi tiġi adottata Deċiżjoni waħda li tkopri dawn il-prodotti tkun tista’ tiġi adottata, liema Deċiżjoni tidħol fis-seħħ fl-istess data, it-tiġdid tal-awtorizzazzjoni għall-issoktar tat-tqegħid fis-suq tal-prodotti eżistenti, it-tiġdid tal-awtorizzazzjoni ta’ ikel u ingredjenti tal-ikel li fihom, jikkonsistu fi jew huma prodotti minn qamħirrum ħelu Bt11 (qamħirrum ħelu kemm dak frisk kif ukoll dak tal-bott) u għandha tingħata l-awtorizzazzjoni għal ikel u ingredjenti tal-ikel li fihom jew jikkonsistu f’qamħirrum imnixxef fuq il-post Bt11. Konsegwentement, id-Deċiżjoni 2004/657/KE għandha titħassar.

               (6)

               Għandu jinħatar identifikatur uniku għal kull OMĠ kif stipulat fir-Regolament tal-Kummissjoni (KE) Nru 65/2004 tal-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għal organiżmi modifikati ġenetikament (5).

               (7)

               Abbażi tal-opinjoni mogħtija mill-EFSA, l-ebda rekwiżiti speċifiċi tal-ittikkettjar għajr dawk stipulati fl-Artikoli 13(1) u 25(2) tar-Regolament (KE) Nru 1829/2003 ma jidhru meħtieġa għal ikel, ingredjenti tal-ikel u għalf li fihom, jikkonsistu fi, jew huma prodotti mill-qamħirrum Bt11. Madankollu, sabiex jiġi żgurat l-użu tal-prodotti fi ħdan il-limiti tal-awtorizzazzjoni stipulata minn din id-Deċiżjoni, l-ittikkettjar tal-għalf li fih jew li jikkonsisti f’OMĠ u prodotti għajr ikel u għalf li fihom jew li jikkonsistu f’OMĠ li għalihom intalbet l-awtorizzazzjoni, għandu jkun ikkumplimentat b’indikazzjoni ċara li l-prodotti kkonċernati ma għandhomx jintużaw għall-kultivazzjoni.

               (8)

               Id-detentur tal-awtorizzazzjoni għandu jibgħat rapporti annwali dwar l-implimentazzjoni u r-riżultati tal-attivitajiet stipulati fil-pjan ta’ monitoraġġ għall-effetti ambjentali. Dawk ir-riżultati għandhom jiġu ppreżentati skont id-Deċiżjoni tal-Kummissjoni 2009/770/KE tat-13 ta’ Ottubru 2009 li tistabbilixxi formati standard tar-rappurtar għall-preżentazzjoni tar-riżultati tal-monitoraġġ tar-rilaxx intenzjonat fl-ambjent ta’ organiżmi modifikati ġenetikament, bħala jew fi prodotti, bl-għan tat-tqegħid fis-suq, skont id-Direttiva 2001/18/KE tal-Parlament Ewropew u tal-Kunsill (6).

               (9)

               L-opinjoni tal-EFSA ma tiġġustifikax l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ monitoraġġ wara t-tqegħid fis-suq għall-użu tal-ikel jew l-għalf, jew kundizzjonijiet speċifiċi għall-ħarsien ta’ ekosistemi/ambjent u/jew żoni ġeografiċi partikolari, kif stipulat fil-punt (e) tal-Artikoli 6(5) u 18(5) tar-Regolament (KE) Nru 1829/2003.

               (10)

               L-informazzjoni rilevanti kollha dwar l-awtorizzazzjoni jew it-tiġdid tal-prodotti għandha tiddaħħal fir-reġistru Komunitarju tal-ikel u l-għalf modifikati ġenetikament, kif stipulat fir-Regolament (KE) Nru 1829/2003.

               (11)

               L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u l-ittikkettjar ta’ organiżmi modifikati ġenetikament u t-traċċabilità ta’ prodotti tal-ikel u għalf manifatturati minn organiżmi modifikati ġenetikament u li jemenda d-Direttiva 2001/18/KE (7), jistipula l-ħtiġijiet tal-ittikkettjar għal prodotti li jikkonsistu fi, jew fihom l-OMĠ.

               (12)

               Din id-Deċiżjoni għandha tiġi mgħarrfa permezz tal-Clearing House dwar il-Bijosigurtà għall-Partijiet fil-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika, skont l-Artikolu 9(1) u l-Artikolu 15(2)(c), tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinali ta’ organiżmi modifikati ġenetikament (8).

               (13)

               L-applikant ġie kkonsultat dwar il-miżuri stipulati f’din id-Deċiżjoni.

               (14)

               Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu.

               (15)

               Fil-laqgħa tiegħu tat-29 ta’ Ġunju 2010, il-Kunsill ma setax jasal għal deċiżjoni b’maġġoranza kwalifikata favur jew kontra l-proposta. Il-Kunsill indika li l-proċedimenti dwar dan il-fajl kienu konklużi. Għaldaqstant, hija l-Kummissjoni li trid tadotta l-miżuri,

         ADOTTA DIN ID-DEĊIŻJONI:
   Artikolu 1
   Organiżmu modifikat ġenetikament u l-identifikatur uniku
   Il-qamħirrum modifikat ġenetikament Bt11 (Zea mays L.), kif speċifikat fil-punt (b) tal-Anness ta’ din id-Deċiżjoni, hu assenjat l-identifikatur uniku SYN-BTØ11-1, kif stipulat fir-Regolament (KE) Nru 65/2004.
   Artikolu 2
   L-Awtorizzazzjoni
   Il-prodotti li ġejjin huma awtorizzati għall-finijiet tal-Artikoli 4(2) u 16(2) tar-Regolament (KE) Nru 1829/2003, skont il-kundizzjonijiet stabbiliti f’din id-Deċiżjoni:

               (a)

               ikel u ingredjenti tal-ikel li fihom, jikkonsistu fi, jew huma prodotti minn qamħirrum SYN-BTØ11-1;

               (b)

               għalf li fih, jikkonsisti fi, huwa prodott minn qamħirrum SYN-BTØ11-1;

               (ċ)

               prodotti għajr ikel u għalf li fihom jew li jikkonsistu f’qamħirrum SYN-BTØ11-1 għall-istess uż bħal kwalunkwe qamħirrum ieħor ħlief għall-kultivazzjoni.

         Artikolu 3
   L-Ittikkettjar
   1.   Għall-finijiet tar-rekwiżiti tal-ittikkettjar stipulati fl-Artikolu 13(1) u l-Artikolu 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-“isem tal-organiżmu” għandu jkun “qamħirrum”.
   2.   Il-kelmiet “mhux għall-kultivazzjoni” għandhom jidhru fuq it-tikketta tal-prodotti u fid-dokumenti li jakkumpanjaw il-prodotti li fihom jew li jikkonsistu f’qamħirrum SYN-BTØ11-1 kif imsemmi fl-Artikolu 2(b) u (c).
   Artikolu 4
   Il-monitoraġġ għall-effetti ambjentali
   1.   Id-detentur tal-awtorizzazzjoni għandu jiżgura li l-pjan ta’ monitoraġġ għall-effetti ambjentali, kif speċifikat fil-punt (h) tal-Anness, jiddaħħal fis-seħħ u jiġi implimentat.
   2.   Id-detentur tal-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati tal-attivitajiet stipulati fil-pjan ta’ monitoraġġ skont id-Deċiżjoni 2009/770/KE.
   Artikolu 5
   Ir-Reġistru Komunitarju
   L-informazzjoni stipulata fl-Anness ma’ din id-Deċiżjoni għandha tiddaħħal fir-reġistru Komunitarju tal-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.
   Artikolu 6
   Id-Detentur tal-awtorizzazzjoni
   Id-detentur tal-awtorizzazzjoni se jkun Syngenta Seeds S.A.S., Franza, li jirrappreżenta lil Syngenta Crop Protection AG, l-Isvizzera.
   Artikolu 7
   Il-validità
   Din id-Deċiżjoni għandha tapplika għal perjodu ta’ għaxar (10) snin mid-data tan-notifika tagħha.
   Artikolu 8
   Revoka
   Id-Deċiżjoni 2004/657/KE tħassret.
   Artikolu 9
   Id-destinatarju
   Din id-Deċiżjoni hi indirizzata lil Syngenta Seeds S.A.S., Chemin de l’Hobit 12, BP 27 – F-31790 Saint-Sauveur – Franza li tirrappreżenta lill-Syngenta Crop Protection AG, l-Isvizzera.

      Magħmul fi Brussell, it-28 ta’ Lulju 2010.

            Għall-Kummissjoni

         John DALLI

            Membru tal-Kummissjoni

      (1)  ĠU L 268, 18.10.2003, p. 1.

      (2)  ĠU L 300, 25.9.2004, p. 48.

      (3)  http://registerofquestions.efsa.europa.eu/roqFrontend/questionLoader?question = EFSA-Q-2007-146

      (4)  L-opinjoni tal-EFSA ppubblikata fid-19 ta’ Mejju 2005, għat-tqegħid fis-suq tal-Bt11 għall-kultivazzjoni, għalf u proċessar industrijali – http://registerofquestions.efsa.europa.eu/roqFrontend/questionLoader?question = EFSA-Q-2004-012

      (5)  ĠU L 10, 16.1.2004, p. 5.

      (6)  ĠU L 275, 21.10.2009, p. 9.

      (7)  ĠU L 268, 18.10.2003, p. 24.

      (8)  ĠU L 287, 5.11.2003, p. 1.

      ANNESS
      (a)   L-Applikant u d-Detentur tal-awtorizzazzjoni:

                  Isem

                  :

                  Syngenta Seeds S.A.S.

                  Indirizz

                  :

                  Chemin de l’Hobit 12, BP 27 – F-31790 Saint-Sauveur – Franza

            F’isem Syngenta Crop Protection AG - Schwarzwaldallee 215 - CH 4058 Basle – l-Isvizzera
      (b)   Id-deżinjazzjoni u l-ispeċifikazzjoni tal-prodotti:

                  (1)

                  ikel u ingredjenti tal-ikel li fihom, jikkonsistu fi, jew huma prodotti minn qamħirrum SYN-BTØ11-1;

                  (2)

                  għalf li fih, jikkonsisti fi, huwa prodott minn qamħirrum SYN-BTØ11-1;

                  (3)

                  prodotti għajr ikel u għalf li fihom jew li jikkonsistu f’qamħirrum SYN-BTØ11-1 għall-istess uż bħal kwalunkwe qamħirrum ieħor ħlief għall-kultivazzjoni.

            Il-qamħirrum li huwa ġenetikament immodifikat SYN-BTØ11-1, kif deskritt fl-applikazzjoni għandu l-proteina Cry1Ab modifikata li tipprovdi ħarsien minn ċerti parassiti lepidopterani u l-proteina PAT li tipprovdi tolleranza għall-erbiċida ammonju tal-glufosinat.
      (c)   Tikkettjar:

                  (1)

                  Għall-finijiet tar-rekwiżiti speċifiċi tal-ittikkettjar stipulati fl-Artikolu 13(1) u l-Artikolu 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-“isem tal-organiżmu” għandu jkun “qamħirrum”.

                  (2)

                  Il-kelmiet “mhux għall-kultivazzjoni” għandhom jidhru fuq it-tikketta tal-prodotti u fid-dokumenti li jakkumpanjaw il-prodotti li fihom jew li jikkonsistu f’qamħirrum SYN-BTØ11-1 kif imsemmi fl-Artikolu 2(b) u (c).

            (d)   Metodu ta’ detezzjoni:

                  —

                  Metodu fil-ħin reali speċifiku għall-avveniment ibbażat fuq il-PCR għall-kwantifikazzjoni tal-qamħirrum SYN-BTØ11-1,

                  —

                  Ivvalidat mil-Laboratorju ta’ Referenza Komunitarju stabbilit skont ir-Regolament (KE) Nru 1829/2003, ippubblikat fuq http://gmo-crl.jrc.ec.europa.eu/statusofdoss.htm

                  —

                  Il-Materjal ta’ Referenza: ERM®-BF412 aċċessibli miċ-Ċentru ta’ Riċerka Konġunt (JRC) tal-Kummissjoni Ewropea, l-Istitut tal-Kejl u l-Materjali ta’ Referenza (IRMM) fuq https://irmm.jrc.ec.europa.eu/rmcatalogue

            (e)   L-identifikatur uniku:

      SYN-BTØ11-1
      (f)   L-informazzjoni meħtieġa skont l-Anness II tal-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika:

      Clearing House tal-Bijosigurtà, numru tar-reġistru: ara [għandu jimtela meta jiġi nnotifikat]
      (g)   Il-kundizzjonijiet jew ir-restrizzjonijiet rigward it-tqegħid fis-suq, l-użu jew l-immaniġġjar tal-prodotti:

      Mhux meħtieġa.
      (h)   Il-pjan ta’ monitoraġġ

      Il-pjan ta’ monitoraġġ għal effetti ambjentali li jikkonforma mal-Anness VII mad-Direttiva 2001/18/KE
      [Link: pjan ippubblikat fuq l-Internet]
      (i)   Ir-rekwiżiti tal-monitoraġġ wara t-tqegħid fis-suq għall-użu tal-ikel għall-konsum mill-bniedem

      Mhux meħtieġa.
      Nota: il-links għal dokumenti rilevanti jista’ jkollhom bżonn jiġu emendati minn żmien għall-ieħor. Dawk il-modifiki jkunu disponibbli għall-pubbliku permezz tal-aġġornament tar-reġistru Komunitarju tal-ikel u l-għalf modifikati ġenetikament.


title: 2007/532/KE: Deċiżjoni tal-Kunsill tat- 23 ta' lulju 2007 dwar il-konklużjoni tal-Ftehim fil-forma ta' Skambju ta' Ittri dwar l-applikazzjoni provviżorja tal-Protokoll li jistipula l-opportunitajiet ta' sajd u l-kontribuzzjoni finanzjarja previsti fil-Ftehim bejn ir-Repubblika Demokratika ta' São Tomé u Príncipe u l-Komunità Ewropea għall-perjodu bejn l- 1 ta' Ġunju 2006 u l- 31 ta' Mejju 2010

text:
               7.8.2007

               MT

               Il-Ġurnal Uffiċjali ta’ l-Unjoni Ewropea

               L 205/59

         DEĊIŻJONI TAL-KUNSILL
   tat-23 ta' lulju 2007
   dwar il-konklużjoni tal-Ftehim fil-forma ta' Skambju ta' Ittri dwar l-applikazzjoni provviżorja tal-Protokoll li jistipula l-opportunitajiet ta' sajd u l-kontribuzzjoni finanzjarja previsti fil-Ftehim bejn ir-Repubblika Demokratika ta' São Tomé u Príncipe u l-Komunità Ewropea għall-perjodu bejn l-1 ta' Ġunju 2006 u l-31 ta' Mejju 2010
   (2007/532/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 300(2) flimkien ma' l-Artikolu 37 tiegħu,
   Wara li kkunsidra l-proposta tal-Kummissjoni,
   Billi:

               (1)

               Il-Komunità u r-Repubblika Demokratika ta' São Tomé u Príncipe nnegozjaw u inizjalaw Ftehim ta' Sħubija fis-Settur tas-Sajd li jagħti lis-sajjieda tal-Komunità opportunitajiet ta' sajd fl-ilmijiet li jaqgħu taħt is-sovranità jew il-ġurisdizzjoni tar-Repubblika ta' São Tomé u Príncipe.

               (2)

               Huwa meħtieġ li tiġi assigurata t-tkomplija ta' l-attivitajiet tas-sajd bejn id-data li fiha jiskadi l-Protokoll preċedenti li jistipula l-opportunitajiet ta' sajd lil hinn mix-xtut ta' São Tomé u Príncipe u d-data li fiha jidħol fis-seħħ il-Protokoll il-ġdid, li jistipula l-opportunitajiet ta' sajd u l-kontribuzzjoni finanzjarja previsti fl-imsemmi Ftehim ta' Sħubija.

               (3)

               Għal dan il-għan il-Komunità u r-Repubblika Demokratika ta' São Tomé u Príncipe inizjalaw ftehim fil-forma ta' Skambju ta' Ittri dwar l-applikazzjoni provviżorja tal-Protokoll il-ġdid.

               (4)

               Huwa fl-interess tal-Komunità li jiġi approvat l-imsemmi l-Ftehim fil-forma ta' Skambju ta' Ittri.

               (5)

               Huwa meħtieġ li jiġi definit il-metodu għat-tqassim ta' l-opportunitajiet ta' sajd fost l-Istati Membri,

         IDDEĊIEDA KIF ĠEJ:
   Artikolu 1
   Il-ftehim fil-forma ta' Skambju ta' Ittri dwar l-applikazzjoni provviżorja tal-Protokoll li jistipula l-opportunitajiet ta' sajd u l-kontribuzzjoni finanzjarja previsti fil-Ftehim bejn ir-Repubblika Demokratika ta' São Tomé u Príncipe u l-Komunità Ewropea għall-perjodu bejn l-1 ta' Ġunju 2006 u l-31 ta' Mejju 2010 huwa b'dan approvat f'isem il-Komunità.
   It-test tal-Ftehim fil-forma ta' Skambju ta' Ittri huwa mehmuż ma' din id-Deċiżjoni.
   Artikolu 2
   Il-Protokoll għandu japplika provviżorjament mill-1 ta' Ġunju 2006.
   Artikolu 3
   L-opportunitajiet ta' sajd stipulati mill-Protokoll għall-Ftehim ta' Sħubija huma mqassma bejn l-Istati Membri kif ġej:

               Kategorija ta' sajd

               Tip ta' bastiment

               Stat Membru

               Liċenzji jew kwota

               Sajd għat-tonn

               Bastimenti bil-friża li jistadu għat-tonn bit-tartarun

               Spanja

               13

               Franza

               12

               Sajd għat-tonn

               Bastimenti bil-konzijiet tal-wiċċ

               Spanja

               13

               Il-Portugall

               5

         Jekk it-talbiet għal liċenzji ta' dawn l-Istati Membri ma jeżawrixxux l-opportunitajiet ta' sajd stipulati mill-Protokoll għall-Ftehim ta' Sħubija fis-Settur tas-Sajd, il-Kummissjoni tista' tikkunsidra talbiet għal liċenzji mill-Istati Membri l-oħra kollha.
   Artikolu 4
   L-Istati Membri li l-bastimenti tagħhom jistadu taħt il-qafas ta' dan il-Ftehim fil-forma ta' Skambju ta' Ittri għandhom jinnotifikaw lill-Kummissjoni dwar il-kwantitajiet, minn kull stokk, maqbuda fiż-żoni tas-sajd ta' São Tomé, skond it-termini previsti fir-Regolament tal-Kummissjoni (KE) Nru 500/2001 ta' l-14 ta' Marzu 2001 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar is-sorveljanza tal-qbid mid-dgħajjes tas-sajd tal-Komunità f'ibħra ta' pajjiżi terzi u fl-ibħra miftuħa (1).
   Artikolu 5
   Il-President tal-Kunsill huwa awtorizzat jinnomina l-persuni li jkollhom is-setgħa sabiex jiffirmaw il-Ftehim fil-forma ta' Skambju ta' Ittri sabiex tintrabat il-Komunità.

      Magħmul fi Brussell, 23 ta' lulju 2007.

            Għall-Kunsill

            Il-President

         L. AMADO

      (1)  ĠU L 73, 15.3.2001, p. 8.

   FTEHIM
   fil-forma ta' skambju ta' ittri dwar l-applikazzjoni provviżorja tal-Protokoll li jistipula l-opportunitajiet ta' sajd u l-kontribuzzjoni finanzjarja previsti fil-ftehim bejn ir-Repubblika Demokratika ta' São Tomé u Príncipe; u l-Komunità Ewropea għall-perjodu mill-1 ta' Ġunju 2006 sal-31 ta' Mejju 2010
   Sinjur,
   B'referenza għall-Protokoll inizjalat il-Ħamis 25 ta' Mejju 2006, li jistipula l-opportunitajiet ta' sajd u l-kontribuzzjoni finanzjarja għall-perjodu mill-1 ta' Ġunju 2006 sal-31 ta' Mejju 2010, għandi l-unur ninfurmak li r-Repubblika Demokratika ta' São Tomé u Príncipe hija lesta li tapplika dan il-Protokoll provviżorjament, mill-1 ta' Ġunju 2006 sad-dħul tiegħu fis-seħħ skond l-Artikolu 12 tiegħu, sakemm il-Komunità Ewropea tkun disposta li tagħmel l-istess.
   Huwa mifhum li f'dan il-każ il-ħlas ta' l-ewwel parti tal-kontribuzzjoni finanzjarja, speċifikata fl-Artikolu 2 tal-Protokoll, għandu jsir sal-15 ta' Mejju 2007.
   Inkunlek grat jekk tikkonferma l-qbil tal-Komunità Ewropea ma' tali applikazzjoni provviżorja.
   Nassigurak, Sinjur, mill-ikbar stima li għandi lejk.

         Għall-Gvern ta' São Tomé u Príncipe

   Sinjur,
   Għandi l-pjaċir ninfurmak li rċevejt l-ittra tiegħek ta' llum li tgħid hekk:

      “B'referenza għall-Protokoll inizjalat il-Ħamis 25 ta' Mejju 2006, li jistipula l-opportunitajiet ta' sajd u l-kontribuzzjoni finanzjarja għall-perjodu mill-1 ta' Ġunju 2006 sal-31 ta' Mejju 2010, għandi l-unur ninfurmak li r-Repubblika Demokratika ta' São Tomé u Príncipe hija lesta li tapplika dan il-Protokoll provviżorjament, mill-1 ta' Ġunju 2006 sad-dħul tiegħu fis-seħħ skond l-Artikolu 12 tiegħu, sakemm il-Komunità Ewropea tkun disposta li tagħmel l-istess.
      Huwa mifhum li f'dan il-każ il-ħlas ta' l-ewwel parti tal-kontribuzzjoni finanzjarja, speċifikata fl-Artikolu 2 tal-Protokoll, għandu jsir sal-15 ta' Mejju 2007.”

   Għandi l-unur nikkonferma l-qbil tal-Komunità Ewropea ma' tali applikazzjoni provviżorja.
   Nassigurak, Sinjur, mill-ikbar stima li għandi lejk.

         F'isem il-Kunsill ta' l-Unjoni Ewropea


title: 2012/648/UE: Deċiżjoni tal-Kunsill tas- 16 ta’ Ottubru 2012 li taħtar membru Belġjan u membru supplenti Belġjan fil-Kumitat tar-Reġjuni

text:
               18.10.2012

               MT

               Il-Ġurnal Uffiċjali tal-Unjoni Ewropea

               L 287/12

         DEĊIŻJONI TAL-KUNSILL
   tas-16 ta’ Ottubru 2012
   li taħtar membru Belġjan u membru supplenti Belġjan fil-Kumitat tar-Reġjuni
   (2012/648/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Belġjan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Wara t-tmiem tal-mandat tas-Sur Paul FICHEROULLE sar vakanti siġġu ta’ membru fil-Kumitat tar-Reġjuni.

               (3)

               Wara l-ħatra tas-Sur Marc HENDRICKX bħala membru tal-Kumitat tar-Reġjuni ser isir vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Is-Sur Marc HENDRICKX, Vlaams Volksvertegenwoordiger

                     u

               (b)

               bħala membru supplenti:

                           —

                           Is-Sur Karim VAN OVERMEIRE, Vlaams Volksvertegenwoordiger.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, is-16 ta’ Ottubru 2012.

            Għall-Kunsill

            Il-President

         A. D. MAVROYIANNIS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.